ΓΡΑΠΤΗ ΕΡΩΤΗΣΗ E-3490/00

υποβολή: Sebastiano Musumeci (UEN) προς την Επιτροπή

(10 Νοεμβρίου 2000)

Θέμα: Περικοπές στην παραγωγή σκληρού σίτου στη Σικελία

Επειδή η Ευρωπαϊκή Επιτροπή αποφάσισε τη μεταφορά ποσοστώσεων της παραγωγής σκληρού σίτου από τη Σικελία στη Γαλλία, πράγμα το οποίο στο προσεχές μέλλον θα σημάνει για την οικονομία της Σικελίας ζημιά εκτιμώμενη σε 1 400 δισεκατομμύρια λιρέττες"

έχονταςπόψη ότι η απόφαση της Επιτροπής απορρέει από το βραχυπρόθεσμο και μεσοπρόθεσμο στόχο να μειωθεί κατά 5 % η συμβολή στους γεωργικούς πόρους προκειμένου να διευκολυνθεί η είσοδος των χωρών της Ανατολικής Ευρώπης"

εκτιμώντας ότι η περιφέρεια της Σικελίας δεν μπορεί ναποστεί τις συνέπειες της απόφασης αυτής δεδομένου ότι είναι περιοχή με καθυστερημένη ανάπτυξη η οποία εμπίπτει στο στόχο 1 των διαρθρωτικών ταμείων"

υποβάλλω στην Επιτροπή τα κάτωθι ερωτήματα:

1. ποιοι λόγοι πέρα από την έμμεση ενίσχυσηπέρ των χωρών της Ανατολικής Ευρώπης οδήγησαν την Επιτροπή να αποφασίσει την προαναφερθείσα μεταφορά ποσοστώσεων σκληρού σίτου;

2. Πριν από τη λήξη της συγκεκριμένης απόφασης, είχε η Επιτροπή εκτιμήσει το μέγεθος της ζημιάς που αυτή θα προξενήσει στις σικελική οικονομία;

3. Προβλέπει η Επιτροπή ως εναλλακτική λύση για τη μικρότερη παραγωγή σκληρού σίτου τη θέσπιση κινήτρων για άλλα είδη καλλιέργειας όπως είναι, για παράδειγμα, η βιολογική καλλιέργεια;

Απάντηση του κ. Fischler εξ ονόματος της Επιτροπής

(14 Δεκεμβρίου 2000)

Η Επιτροπή ποτέ δεν έλαβε απόφαση για μεταφορά ποσόστωσης παραγωγής σκληρού σίτου από ένα παραγωγό κράτος μέλος σε ένα άλλο κράτος μέλος.

Υπενθυμίζεται ότι το Συμβούλιο τροποποίησε, με τον κανονισμό (ΕΚ) αριθ. 2309/1997 του Συμβουλίου της 17ης Νοεμβρίου 1997 σχετικά με την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), το ειδικό καθεστώς για την παραγωγή σκληρού σίτου, θεσπίζοντας μέγιστη εγγυημένη έκταση που κατανέμεται μεταξύ των διαφόρων παραγωγών κρατών μελών.

Στο πλαίσιο τελικού συμβιβασμού, και για να εξασφαλισθεί η δημοσιονομική ουδετερότητα σε σχέση με την πρόταση της Επιτροπής, το Συμβούλιο αφενός μείωσε κατά 4 % την ενίσχυση ανά εκτάριο και αφετέρου αύξησε τη συνολική μέγιστη έκταση που κατανέμεται ανά κράτος μέλος ώστε να αντιστοιχεί καλύτερα στην παρούσα κατάσταση παραγωγής σκληρού σίτου.

Η απόφαση αυτή δεν έχει καμία σχέση με τα προβλήματα διεύρυνσης της Κοινότητας με την ένταξη των χωρών της ανατολικής Ευρώπης.

Όσον αφορά τη βιολογική παραγωγή, με τον κανονισμό (ΕΟΚ) αριθ. 2092/91 του Συμβουλίου της 24ης Ιουνίου 1991 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(2) δημιουργήθηκε νομικό πλαίσιο που εφαρμόζεται στη βιολογική παραγωγή, ώστε να αντιμετωπισθούν οι δυσκολίες πουπάρχουν στον τομέα αυτό και λόγω του ενδιαφέροντος των καταναλωτών για τα προϊόντα της βιολογικής γεωργίας. Επιπλέον, οι μέθοδοι βιολογικής παραγωγής αποτέλεσαν αντικείμενο γεωργοπεριβαλλοντικών μέτρων στο πλαίσιο του κανονισμού (ΕΟΚ) αριθ. 2078/92 του Συμβουλίου της 30 Ιουνίου 1992 σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου(3), που αντικαταστάθηκε από τον κανονισμό (ΕΚ) αριθ. 1257/99 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(4). Τα μέτρα αυτά έχουν ως στόχο τη στήριξη των γεωργικών μεθόδων παραγωγής που αποσκοπούν στην προστασία του περιβάλλοντος και στη διατήρηση του φυσικού χώρου. Χορηγείται ενίσχυση στους γεωργούς που αναλαμβάνουν γεωργοπεριβαλλοντικέςποχρεώσεις για ελάχιστη διάρκεια πέντε ετών. Η ενίσχυση καταβάλλεται ετησίως καιπολογίζεται ανάλογα με την απώλεια εισοδημάτων (ιδίως κατά τη διάρκεια της περιόδου μετατροπής προς τη βιολογική γεωργία), των πρόσθετων δαπανών που προκύπτουν από τιςποχρεώσεις που έχουν αναληφθεί και από την ανάγκη παροχής οικονομικών κινήτρων.

Όπως και κατά την προηγούμενη περίοδο προγραμματισμού, η Σικελία προβλέπει στο πλαίσιο των γεωργοπεριβαλλοντικών μέτρων ενέργεια με στόχο την εισαγωγή και τη διατήρηση της βιολογικής γεωργίας. Μεταξύ των επιλέξιμων καλλιεργειών περιλαμβάνονται επίσης τα σιτηρά και συνεπώς ο σκληρός σίτος.

(1) ΕΕ L 321 της 22.11.1997.

(2) ΕΕ L 198 της 22.7.1991.

(3) ΕΕ L 215 της 30.7.1992.

(4) ΕΕ L 160 της 26.6.1999.